Solar Norge

Solar Norge er et av Norges ledende sourcing- og serviceselskap. Selskapet er en del av det danskeide selskapet Solar Group. 

I Norge startet Solar opp som elektrogrossist i 2000, ved å kjøpe bedriften Siemens Elektroengros AS. Solar Norge har i dag ca. 370 ansatte og har hovedkontor og sentrallager på Gardermoen utenfor Oslo. I tillegg har Solar 14 Drive-In senter rundt om i landet der kunder kan hente varer direkte. Sentrallageret er på 21 500 m², med ca. 20 000 lagerførte artikler, kundene har totalt sett tilgang til nærmere 120 000 produkter som tilbys direkte fra ulike samarbeidspartnere.

I dag omfatter Solar Norge AS sitt produktsortiment materiell og utstyr innenfor belysning, offshore og marine, kommunikasjon, industri, kabel, installasjon, samt e-verk og infrastruktur. Ved siden av materiell og utstyr leverer selskapet totalløsninger innenfor alle kundesegmenter, samt muligheten til kompetanseheving for sine kunder gjennom egen kursleverandør Solarskolen.

Selskapet har sterkt fokus på det grønne skiftet og satser stort på flere fronter for å bidra til at utslippene i Norge skal reduseres. Det jobbes blant annet kontinuerlig med å utvikle tjenester for grønnere byggeplasser, utbredt satsing på fornybar energi innen materiell og kontinuerlig optimalisering av egen logistikk- og transportvirksomhet.

Årsomsetning for Solar Norge AS i 2019 var på ca. 2,5 mrd norske kroner.

Historie 
Solar ble grunnlagt i 1919 av Jacob Jørgensen i Danmark. Han etablerte handels-, import og grossistvirksomheten Nordisk Solar Compagni med salg av elektriske målere og andre elektriske komponenter i Kolding. De første par årene hadde han virksomheten hjemme. Grunnleggeren la helt fra starten av vekt på prinsippet om å «leve etter evne». Allerede i 1923 hadde Nordisk Solar Compagni så stor suksess at virksomheten kunne etablere seg i  bygningen «Borgen» midt i Kolding. Selskapet ble børsnotert i 1953. Fondet av 20. desember som kontrolleres av etterkommerne av grunnleggeren Jacob L. Jørgensens familie og besitter i dag aksjemajoriteten i Solar.

Levering av produkter, kompetanse og løsninger innen el, ventilasjon og vvs er hoveddelen av Solars virksomhet. Og konsernet har datterselskaper i flere europeiske land og en omsetning oppgjort i euro og telt i milliarder. Men ellers har forretningsområdet til Solar utviklet seg en del, for eksempel produserte Solar radioer i nesten 40 år, og denne produksjonen ble ikke avsluttet før i 1958. 

I 1980-årene gikk Solar inn på tre nye områder. For det første offshore-markedet, som utviklet seg da utvinningen av olje og naturgass i Nordsjøen skjøt fart. For det andre ble produktsortimentet utvidet til også å inneholde tekniske produkter til industrien. Og kort tid etter ble Solar også distributør av tilbehør til forbrukerelektronikk gjennom oppkjøpet av bedriften Rudolph Schmidt A/S, som i dag under navnet Aurora er en av Skandinavias ledende innenfor området. Aurora har siden da blitt solgt. Solars produktsortiment vokste, og omsetningen deres var i 1984 over en milliard danske kroner.

I 1985 etablerte Solar således sitt første utenlandske datterselskap – på Færøyene – og siden er det etablert virksomheter i bl.a. Sverige, Nederland, Polen og Norge.

I 2005 introduserte Solar vvs-komponenter i produktsortimentet, og siden sikkerhetssystemer, nettverksforbindelser og telekommunikasjonsutstyr ble lagt til i løpet av 1980- og 1990-årene har Solar kunne kalle seg teknisk leverandør av installasjonskomponenter.

Ansettelsen av ny CEO i 2014 starter et markant strategiskifte og endring av identitet for Solar. Selskapet går fra å være en teknisk grossist til å bli et sourcing og serviceselskap med fokus på verdiskapende tjenester.

I 2017 ansettes nåværende konsernsjef Jens Andersen og selskapet øker fokus på kjernevirksomheten. Det utpekes tre strategiske fokusområder som skal understøtte de finansielle målene frem mot 2020. Fokusområdene er: Strategiske leverandører, industrifokus og operational excellence. I 2019 startet et omfattende arbeid med å tilføye nye produktkategorier. Dette er en fortsettelse av strategien om å endre Solar fra å være en klassisk grossist til å bli en digital sourcing- og servicepartner. Disse tilføyelsene gjør det mulig for kundene å bestille mer fra samme leverandør og derfor få en mer effektiv hverdag. Flere store utvidelser av sortimentet er planlagt i tiden fremvoer.

Solar Group er i dag en av Nord-Europas ledende sourcing og service selskap innen elektriske komponenter, VVS komponenter, ventilasjonskomponenter og integrerte løsninger. Konsernet har ca. 3 000 ansatte fordelt på flere europeiske land.

Referanser

Eksterne lenker 

 Solar Norge AS Solar Norges offisielle nettside
Solar A/S
Solarskolen

Norske engrosselskaper
Selskaper etablert i 2000